
               Nr.4c-3/128/2020
BIROUL PERMANENT

AL

CAMEREI DEPUTAȚILOR



Vă înaintăm, alăturat, raportul asupra proiectului de Lege pentru completarea articolului 2 din Ordonanţa de urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr.160/2012, cu modificările şi completările ulterioare, transmis cu adresa nr. P.L.x. 172 din  29 aprilie 2020.



În raport de obiectul și conținutul său, proiectul de lege face parte din categoria legilor ordinare.



În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.
PREȘEDINTE,

SÁNDOR BENDE
PARLAMENTUL ROMÂNIEI

CAMERA DEPUTAȚILOR

COMISIA PENTRU INDUSTRII ȘI SERVICII

Tel: 021.316.03.43.      Fax: 021.315.34.01.      E-mail: cp03@cdep.ro

Bucureşti, 08.02.2022




                                         
                  Nr.4c-3/128/2020
RAPORT 
asupra proiectului de Lege pentru completarea articolului 2 din Ordonanţa de urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr.160/2012, cu modificările şi completările ulterioare

În conformitate cu prevederile art.95 din Regulamentul Camerei Deputaților, republicat, cu modificările și completările ulterioare, Comisia pentru industrii și servicii a fost sesizată, spre dezbatere în fond, cu proiectul de Lege pentru completarea articolului 2 din Ordonanţa de urgenţă a Guvernului nr.33/2007 privind organizarea şi funcţionarea Autorităţii Naţionale de Reglementare în Domeniul Energiei, aprobată cu modificări şi completări prin Legea nr.160/2012, cu modificările şi completările ulterioare, transmis cu adresa nr.P.L.x.172 din 29 aprilie 2020, înregistrat la Comisia pentru industrii şi servicii sub nr.4c-3/128 din 29 aprilie 2020. 

Consiliul Economic şi Social, cu avizul nr.5885/19.11.2019, avizează favorabil proiectul de act normativ, cu observația că este necesar ca taxarea pe cifra de afaceri a operatorilor licențiați de către ANRE în domeniul electricității și a gazelor naturale stabilită la 2% care se dorește a fi eliminată prin aplicarea măsurilor propuse, să se materializeze în consecință în reducerea tarifului aplicat consumatorului final.

Consiliul Legislativ, cu avizul nr.1035/23.12.2019, avizează favorabil propunerea legislativă cu observaţii şi propuneri.

Guvernul României, prin punctul de vedere nr.1078/23.06.2020, menționează că art. XIV pct. 1 și 2 din Ordonanța de urgență a Guvernului nr. 1/2020 privind unele măsuri fiscal-bugetare şi pentru modificarea şi completarea unor acte normative, cu modificările și completările ulterioare, reglementează aceleași aspecte propuse de inițiatori, precizând că Parlamentul va decide asupra oportunității adoptării inițiativei legislative.


Autoritatea Națională de Reglementare în domeniul Energiei, prin punctul de vedere nr.5583/14.01.2022, menționează că modificările art. 2 din cadrul OUG nr.33/2007 cuprinse în acest proiect de lege au fost adoptate într-o formă similară prin prevederile art. XIV pct. 1 și 2 din Ordonanța de urgență a Guvernului nr. 1/2020 privind unele măsuri fiscal-bugetare şi pentru modificarea şi completarea unor acte normative, cu modificările și completările ulterioare.

Senatul, în calitate de primă Cameră sesizată, adoptă proiectul de lege în condițiile articolului 75 alineatul (2) teza a III-a din Constituția României, republicată.

Membrii Comisiei pentru politică economică, reformă și privatizare au examinat proiectul de lege în şedinţa din 26 octombrie 2021 şi au hotărât, cu unanimitate de voturi, avizarea negativă a proiectului de lege.

Proiectul de lege are ca obiect de reglementare completarea art.2 din Ordonanţa de urgenţă a Guvernului nr.33/2007, în sensul că, începând cu data de 1 ianuarie 2020, nivelul tarifelor şi contribuţiilor prevăzute la alin.(2) al art.2, se stabileşte anual prin ordin al preşedintelui ANRE şi se publică în Monitorul Oficial al României, Partea I.

 Membrii Comisiei pentru industrii și servicii, în conformitate cu prevederile art.62 și ale art.131 alin.(1) din Regulamentul Camerei Deputaților, republicat, cu modificările și completările ulterioare, au examinat proiectul de lege în ședința din 08 februarie 2022 și au hotărât, cu unanimitate de voturi, să propună plenului Camerei Deputaților respingerea proiectului de lege deoarece inițiativa legislativă a rămas fără obiect, soluțiile legislative preconizate fiind deja reglementate de art. XIV pct. 1 și 2 din Ordonanța de urgență a Guvernului nr. 1/2020 privind unele măsuri fiscal-bugetare şi pentru modificarea şi completarea unor acte normative, cu modificările și completările ulterioare.

La lucrările comisiei au fost prezenți deputați conform listei de prezență.

La dezbaterea proiectului de lege a participat, în calitate de invitat, doamna Silvia Ciornei, Director General în cadrul Autorității Naționale de Reglementare în domeniul Energiei.

În raport de obiectul și conținutul său, proiectul de lege face parte din categoria legilor ordinare.


În conformitate cu prevederile art.75 din Constituția României, republicată, și ale art.92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională. 
                 PREŞEDINTE                                              SECRETAR

            SÁNDOR BENDE


OANA-MARCIANA ÖZMEN
Consultant, Alexandra Zorilă

